stanford-oval/wikipedia huggingface dataset:
Islam Kiinassa
Etniset ryhmät ja islaminusko

Kiinan kansantasavallan valtion määrittelemistä 56:stä virallisesta etnisestä ryhmästä kymmenen lasketaan perinteisesti islamia harjoittaviksi. Muslimivähemmistöryhmät ovat (laskevassa järjestyksessä suurimmasta pienimpään vuoden 2020 väestönlaskennan mukaan): huit (8,29 miljoonaa), uiguurit (7,71 miljoonaa), kazakit (1,09 miljoonaa), dongxiangit (470 000), kirgiisit (140 000), salaarit (102 000), tadžikit (36 000), baoanit (15 000), uzbekit (9 000) ja tataarit (3 000). Noin yhdeksän kymmenestä kiinalaisesta muslimista on siis uiguuri tai hui.
Nämä etniset ryhmät ja islaminuskon harjoittajat menevät Kiinassa pitkälti päällekkäin, sillä yli 90 prosenttia uiguureista ja hui-kiinalaisista identifioituivat muslimeiksi. Useimmiten muslimien määrä Kiinassa lasketaankin yksinkertaisesti laskemalla näiden vähemmistökansojen edustajien määrä yhteen. Laskutapa ei kuitenkaan ota huomioon muslimeiksi kääntyneitä muiden etnisten ryhmien tai Han-kiinalaisten eli Kiinan valtaväestön edustajia. Han-kiinalaisia muslimeja arvioidaan olevan noin 700 000.
Suurin osa Kiinan muslimeista asuu Luoteis-Kiinassa Xinjiangin ja Ningxian provinsseissa. Perinteisesti islamia harjoittavat huit ja uiguurit ovat suureksi osaksi sunnalaisia, mutta eroavat keskenään kulttuurisesti. Huit, jotka aloittivat 1300-luvulla nopean assimilaation Han-kiinalaiseen kulttuuriin, jakavat näiden kanssa esimerkiksi kielen ja nimistön. Sen sijaan uiguurit, jotka olivat ennen 1900-lukua vain rajallisesti vuorovaikutuksessa Han-kiinalaisten kanssa, puhuvat pääasiassa uiguuria, joka kuuluu turkkilaisiin kieliin.
Historiaa

Abbasidien asejoukot joutuivat taisteluihin kiinalaisten kanssa nykyisen Turkmenistanin alueella, joka ei ollut kaukana abbasidien persialaisesta ydinalueesta Khorasanista. Perimätiedon mukaan arabien ja kiinalaisten välillä käytiin suuri Talasin taistelu vuonna 751. Siitä ei kuitenkaan ole säilynyt luotettavia aikalaislähteitä.
Islamin kukoistusaikaa Kiinassa oli mongolivallan aika Yuan-dynastian vuosina 1279–1368. Islam veti puoleensa etenkin mongolien yläluokkaa. Mantšujen Qing-dynastian aikana 1644–1911 muslimit joutuivat osittain vainon kohteeksi.
Keski-Aasian muslimit joutuivat Kiinan alaisuuteen 1800-luvulla, kun Kiina valloitti heidän alueensa. Tšiang Kai-šekin kukistumisen jälkeen kazakit ja uiguurit kapinoivat, minkä jälkeen heille taattiin paikallinen autonomia. Provinssit kuitenkin liitettiin lopulta Kiinaan vuonna 1949.
Historiaa > Kommunismin aika

Ennen kommunistien valtaantuloa vuonna 1949 Kiinassa oli noin 42 000 moskeijaa. Kiinan kansantasavallan uskonnonvastainen kampanja alkoi 1957, jolloin moskeijat ja koraanikoulut suljettiin, imaameja vangittiin ja uskonnollista kirjallisuutta poltettiin. Mao Zedongin kuoltua vuonna 1976 politiikka muuttui. Uskonnon harjoittamisen vapautta lisättiin tavoitteena parantaa Kiinan rajaseuduilla asuvien uskonnollisten vähemmistöjen uskollisuutta valtiota kohtaan. Vuonna 2013 yhteensä 13 000 kiinalaista muslimia sai luvan tehdä pyhiinvaelluksen Mekkaan.
Historiaa > Kommunismin aika > Radikaali islam Kiinassa

Kiinan Xinjiangissa (Sinkiang) ja Keski-Aasian valtioissa asuvat uiguurit ovat turkkilaista uiguurin kieltä puhuva kansa, jonka perinteinen uskonto on sunnalainen islam. Kiinan muslimit ovat saaneet vaikutteita Saudi-Arabiasta ja Iranista. Sinkiangin provinssista on kehittynyt islamilaisen radikalismin ja autonomiavaatimusten keskus. Radikaalit muslimiuiguurit ovat tehneet Xinjiangissa ja muualla Kiinassa terroritekoja, joita Kiina on pyrkinyt kitkemään. He ovat tappaneet satoja tai tuhansia poliiseja ja siviilejä iskuissaan vuosikymmenien aikana. Vuodesta 2013 eteenpäin tuhansia uiguureja matkusti Syyriaan harjoittelemaan Turkestanin islamilainen puolueen kanssa ja taistelemaan Al-Qaidan riveihin. Osalla on ollut tavoitteena oppia asetaitoja ja palata sitten Kiinaan vapauttamaan uiguurit Kiinan vallasta.
Historiaa > Kommunismin aika > Kiinan toimet uiguureja vastaan

Kiinan hallituksen toimet uiguurimuslimeja vastaan ​​Luoteis-Xinjiangin alueella ovat herättäneet kansainvälistä huomiota viime vuosina. Epäilyttävinä pidettyjä uiguureita "uudelleenkoulutusleireille", jotka ovat käytännössä vankileirejä.  Kiina on myös pyrkinyt siirtämään uiguuriväestöä muualle maahan.
Ihmisoikeusjärjestö Amnestyn mukaan muslimit eivät voi harjoittaa uskontoaan Xinjiangissa. Amnestyn haastattelemien Xinjiangissa vuosina 2017–2021 asuneista ihmisistä kertoi, kuinka muslimeja estetään rukoilemasta, käymästä moskeijoissa, käyttämästä uskonnollisia vaatteita, opettamasta uskontoa ja antamasta islamin kuuloisia nimiä lapsille. Pidätysuhan seurauksena Xinjiangin muslimit ovat muuttaneet käyttäytymistään niin, että merkkejä uskonnon harjoittamista ei enää näkyisi. Vuonna 2019 The Guardianin tutkijoilta ja asiantuntijoilta saamien tietojen mukaan Kiinassa olisi tuhottu satoja tai jopa tuhansia moskeijoita 2010-luvun aikana.
It Follows

| It Follows |
| --- | --- |

Ohjaaja:  David Robert Mitchell
Käsikirjoittaja:  David Robert Mitchell
Tuottaja:   Rebecca Green  Laura D. Smith  David Robert Mitchell  David Kaplan  Erik Rommesmo  P. Jennifer Dana 
Säveltäjä:  Disasterpeace
Kuvaaja:  Mike Gioulakis
Leikkaaja:  Julio C. Perez IV
Pääosat:   Maika Monroe  Keir Gilchrist  Daniel Zovatto  Jake Weary  Olivia Luccardi  Lili Sepe 
Valmistustiedot
Valmistusmaa:  Yhdysvallat
Tuotantoyhtiö:   Northern Lights Films  Animal Kingdom  Two Flints 
Levittäjä:  RADiUS-TWC
Ensi-ilta:   2014-5-1717. toukokuuta 2014 (Cannes)  2015-3-1313. maaliskuuta 2015 (Yhdysvallat)  2015-6-2626. kesäkuuta 2015 (Suomi)  
Kesto:  100 minuuttia
Alkuperäiskieli:  englanti
Budjetti:  2 miljoonaa dollaria
Tuotto:  23,3 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
It Follows on vuonna 2014 ensi-iltansa saanut yhdysvaltalainen kauhuelokuva, jonka on käsikirjoittanut ja ohjannut David Robert Mitchell.
It Follows sai ensi-iltansa Cannesin elokuvajuhlilla 17. toukokuuta 2014, ja teatteriensi-iltansa Yhdysvalloissa 13. maaliskuuta 2015. Maailmanlaajuisesti It Follows keräsi 23,3 miljoonaa dollaria.
Juoni

Jay (Maika Monroe) on detroitilainen opiskelija, joka on elokuvan alussa treffeillä uuden poikaystävänsä Hughin kanssa. Elokuvateatterissa Hugh osoittaa erästä tyttöä, mutta Jay sanoo ettei näe ketään. Hugh on silminnähden pelästynyt ja he lähtevät teatterista kesken kaiken. Kun he seuraavan kerran tapaavat, he harrastavat seksiä Hughin autossa. Tämän jälkeen Hugh yllättäen huumaa Jayn ja sitoo hänet pyörätuoliin. Kun Jay herää, Hugh selittää hänelle että "se" alkaa pian seurata häntä. Vain Jay voi nähdä sen, ja se voi ottaa kenen tahansa ihmisen hahmon. "Se" tietää aina Jayn olinpaikan, ja lähestyy häntä aina kävelyvauhdilla. Jos "se" tavoittaa Jayn, Jay kuolee, ja "se" palaa seuraamaan edellistä uhriaan, Hughia. "Siitä" voi päästä eroon ainoastaan harrastamalla seksiä jonkun uuden henkilön kanssa, jolloin "se" alkaa seurata tätä henkilöä.
Vastaanotto

It Follows oli ilmestyessään arvostelumenestys. Rotten Tomatoes -elokuvasivuston mukaan 95 prosenttia kriitikoista on antanut sille myönteisen arvion, ja sivstolla elokuvaa kehutaan omaperäiseksi, älykkääksi ja ennen kaikkea pelottavaksi moderniksi kauhuelokuvaksi, joka toimii monella tasolla. Helsingin Sanomien kriitikko Juho Typpö kritisoi It Followsin kestoa ja tarinan epäloogisuuksia, mutta kehui elokuvan uhkaavaa tunnelmaa, jota tehostavat 80-lukulainen, erityisesti elokuvaohjaaja John Carpenterin elokuville kumartava syntetisaattorimusiikki sekä hitaat kamera-ajot.
Monet kriitikot ovat rinnastaneet elokuvan teeman seksin välityksellä leviävästä kirouksesta HI-virukseen , AIDSiin ja muihin seksitauteihin. The Guardianin Peter Bradshaw pohti elokuvan kauhun olevan siksi niin onnistunutta, koska se pureutuu syvälle ihmisen perimmäisiin pelkoihin seksiin ja läheisyyteen liittyen.
Aiheesta muualla

It Follows Internet Movie Databasessa (englanniksi)
Irene Leopold

Leopold vuonna 1878. Kuva: Daniel Nyblin.
Irene Leopold (3. lokakuuta 1860 Helsinki – 28. tammikuuta 1940 Helsinki) oli suomalainen ruotsin kielellä kirjoittanut kirjailija, taidearvostelija ja kääntäjä.
Teoksia

På samtids grund : vittra studier. Söderström, Helsingfors 1903
Ett porträtt af Rembrandt, af I. Leopold. Finsk Tidskrift No T 75/1913
Veckans krönika. Helsingfors 1914
Ur Venedigs kulturliv. Finsk Tidskrift 1/1922
Dräkten i den italienska renässansen II-III. Finsk Tidskrift 3/1925
Kolonialarkitekturen i det spanska Amerika. Finsk Tidskrift 4/1928
Ur den kristna symbolikens bildskrift, av I. Leopold. Finsk Tidskrift No T 112/1932
En mecenat på Ludvig XIV:s tid. Finsk Tidskrift 1934
Det franska slottet Vaux-le-Vicomte och dess lustgård. Finsk Tidskrift 1/1934
Käännöksiä

Harald Höffding : Personlighetsprincipen i filosofien : föreläsningar vid Helsingfors Universitet våren 1911. Söderström, Helsingfors 1911
Juan Valera  : Pepita Jiménez : novell  ; övers. från spanskan av Irene Leopold. Söderström, Lovisa 1925
Jaime de Armiñán

Jaime de Armiñán vuonna 2014.
Jaime de Armiñán Oliver (9. maaliskuuta 1927 Madrid – 9. huhtikuuta 2024 Madrid) oli espanjalainen elokuvaohjaaja ja -käsikirjoittaja. Hän opiskeli lakia Madridin Complutense-yliopistossa.
Armiñánin ohjaamat elokuvat Mi querida señorita (1972) ja El nido (1980) olivat ehdolla Parhaan vieraskielisen elokuvan Oscar-palkinnon saajaksi. Armiñán oli lisäksi ehdolla Berliinin Kultaisen karhun saajaksi 1974, 1985 sekä 1994, Goya-palkinnon saajaksi 1996 ja Fantasporton Kansainvälisen fantasiaelokuvapalkinnon saajaksi 1988.
Armiñán teki töitä sekä televisioon että elokuvien parissa ja jatkoi uraansa aivan 2000-luvulle saakka. Hänen tunnetuimpien elokuviensa joukkoon lukeutuvat edellä mainittujen lisäksi El amor del capitán Brando (1974) ja La hora bruja (1985).
Irreplaceable

| ”Irreplaceable” Beyoncé Knowles |
| --- | --- | --- |

Singlen tiedot
 Albumilta: B'Day
 Julkaistu:  26. lokakuuta 2006
 Tuottaja(t): Stargate • Beyoncé Knowles • Ne-Yo
 Tyylilaji: pop • R&B
 Kesto: 03.47
 Levy-yhtiö: Columbia Records
Beyoncé Knowles muut singlet
| ”Ring the Alarm” 2006 | ”Irreplaceable” 2006 | ”Listen” 2007 |
"Irreplaceable" on R&B-laulaja Beyoncén single hänen B'Day-albumiltaan.
Versiot

| --- | --- |
 Australian maxi single "Irreplaceable" (Album version)  "Déjà Vu" (Freemasons club mix)  "Déjà Vu" (Remix) UK CD Single "Irreplaceable" (Album version)  "Ring the Alarm" (Freemasons club mix radio edit) U.S. CD single "Irreplaceable" (Album version)  "Irreplaceable" (Instrumental version):  Irreemplazable EP "Amor Gitano"  (featuring  Alejandro Fernández)  "Oye" ("Listen" Spanish version)  "Irreemplazable" ("Irreplaceable" Spanish version)  "Bello Embustero" ("Beautiful Liar" Spanish version)  "Beautiful Liar" (Remix featuring Shakira)  "Beautiful Liar" (Spanglish version featuring Sasha a.k.a. Beyoncé)  "Irreemplazable" (Norteña remix)  "Get Me Bodied" (Timbaland remix featuring Voltio)
Irene Kirpal

| Irene Kirpal |
| --- | --- |
 Irene Kirpal
Tšekkoslovakian kansalliskokouksen jäsen
 1920–1938  
Henkilötiedot
Syntynyt: 1. tammikuuta 1886 Hořice, Itävalta-Unkari
Kuollut: 17. joulukuuta 1977 (91 vuotta) Ústí nad Labem, Tšekkoslovakia
Tiedot
Puolue:  Tšekkoslovakian saksalainen sosiaalidemokraattinen työväenpuolue
Muut puolueet:  Itävallan sosiaalidemokraattinen työväenpuolue
Irene Kirpal (o.s Grundmann, tšekiksi myös Kirpalová, 1. tammikuuta 1886 Hořice, Itävalta-Unkari – 17. joulukuuta 1977 Ústí nad Labem, Tšekkoslovakia) oli tšekkoslovakiansaksalainen poliitikko ja Tšekkoslovakian kansalliskokouksen jäsen koko Tšekkoslovakian ensimmäisen tasavallan ajan vuosina 1920–1938.
Elämä

Kirpal syntyi juutalaiseen perheeseen nykyiseen Pohjois-Tšekkiin kuuluvassa Hořicen kaupungissa lähellä Hradec Královéta. Valmistuttuaan koulusta vuonna 1902, hän toimi kotiopettajatterena vuoteen 1912 asti.
Vuonna 1912 Kirpal liittyi Itävallan sosiaalidemokraattiseen työväenpuolueeseen, jonka jäsenenä hän toimi muun muassa kotikaupunkinsa Ústí nad Labemin kaupunginvaltuustossa ja puolueensa hallituksessa. Kirpal oli aktiivinen myös monessa eri naisasiajärjestössä.
Tšekkoslovakian itsenäistyttyä vuoden 1919 lopulla maahan jäi suuri saksalaisvähemmistö, joka järjestäytyi poliittisesti osittain kansallisten jakolinjojen mukaan. Kirpal valittiin maan kansalliskokoukseen vuoden 1920 vaaleissa Tšekkoslovakian saksalaisen sosiaalidemokraattisen työväenpuolueen listalta. Hänet uudelleenvalittiin myös vuosien 1925, 1929 ja 1935 vaaleissa.
Tšekkoslovakian ensimmäisen tasavallan kaatumisen Münchenin sopimuksen solmimisen jälkeen maan saksalaiset puolueet kiellettiin lailla. Myös Kirpal menetti parlamentaarikon mandaattinsa ja hän pakeni Englantiin, jossa hän vietti koko toisen maailmansodan. Maanpaonsa aikana Kirpal työskenteli sekä  Tšekkoslovakian naisneuvoston hallituksessa, että saksalaisten naisliikkeiden jäsenenä. Uudelleenperustettuun Tšekkoslovakiaan hän palasi vasta 1946, jossa hän vietti koko loppuelämänsä. Kirpal kuoli kotikaupungissaan Ústí nad Labemissa vuonna 1977.
Aiheesta muualla

Kirpal Tšekin edustajainhuoneen verkkosivuilla.
Kuvia tai muita tiedostoja aiheesta Irene Kirpal Wikimedia Commonsissa
Iso-Punsa

| Iso-Punsa |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°54′05″N, 24°22′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vahankajoen va (14.67)
Laskujoki:  Punsanjoki Kortejärveen 
Järvinumero:  14.674.1.005
Mittaustietoja
Pinnankorkeus:  182,9 m  
Pituus:  2 km  
Leveys:  840 m  
Rantaviiva:  5,743 km  
Pinta-ala:  75,809 ha  
Tilavuus:  0,00087248 km³ 
Keskisyvyys:  1,15 m  
Suurin syvyys:  1,9 m  
Saaria:  1 
 fiIso-Punsa 
Iso-Punsa  on Etelä-Pohjanmaalla Soinissa  Limaperän lähellä sijaitseva järvi.
Maantietoa

Järvi on 2,0 kilometriä pitkä, 840 metriä leveä, ja sen pinta-ala on 76 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 872 500 kuutiometriä. Sen keskisyvyys on 1,2 metriä ja suurin syvyys on 1,9 metriä. Sen rantaviivan pituus on 5,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Järven vedenpinnan korkeus on 182,9 metriä mpy.
It Takes Two

| It Takes Two |
| --- | --- |

Kehittäjä:  Hazelight Studios
Julkaisija:  Electronic Arts
Jakelija:  Steam, PlayStation Store, Microsoft Store ja Nintendo eShop
Ohjaaja:  Josef Fares
Pelimoottori:  Unreal Engine 4
Julkaistu:  26. maaliskuuta 2021
Lajityyppi:  toimintaseikkailupeli ja tasohyppely
Pelimuoto:  moninpeli
Ikäluokitus:  ESRB: Teini-ikäisille  PEGI 12  USK 12, USK 12, USK 12, USK 12 ja USK 12 
Alusta:  Microsoft Windows, PlayStation 4, PlayStation 5, Xbox One, Xbox Series X ja Series S ja Nintendo Switch
Lisenssi:  Suljettu lisenssi
Jakelumuoto:  Digitaalinen jakelu, optinen levy ja digitaalinen lataus
Lisää peliartikkeleitaVideopelien teemasivulla
Infobox OK : 
It Takes Two on Hazelight Studiosin kehittämä ja Electronic Artsin julkaisema tasohyppely-toimintaseikkailupeli. Se julkaistiin Windowsille, PlayStation 4:lle, PlayStation 5:lle, Xbox Onelle ja Xbox Series X/S:lle 26. maaliskuuta 2021. Pelissä ei ole yksinpelivaihtoehtoa, vaan peliä voi pelata joko verkossa tai kahden pelaajan jaetussa ruudussa.
Tarina

Mayn (äänenä Annabelle Dowler) ja Codyn (äänenä Joseph Balderrama) rakkaus on kuihtunut ja he ovat eron partaalla. Heidän tyttärensä Rose (äänenä Clare Corbett) luo vanhemmistaan nuket, sekä toivoo hartaasti vanhempiensa välien paranevan. May sekä Cody päätyvät taianomaisesti nukkeihin todellisen maailman fantasiaversiossa, jossa lelut ovat eläviä ja eläimet ovat älykkäitä. He saavat seuraukseen parisuhdeterapiakirjan muodon ottaneen tohtori Hakimin, joka toimii heidän oppaana rakkauden elvyttämiseen. May ja Cody ryhtyvät yhteistyöhön päästäkseen takaisin ihmisten maailmaan.
Vastaanotto

It Takes Two sai arvosteluja keräävän Metacritic-sivuston mukaan suotuisat arvostelut kriitikoilta.
Muropaketin arvostelussa peli sai arvosanaksi 5/5.
Aiheesta muualla

Viralliset verkkosivut
It Takes Two MobyGamesissa (englanniksi)
Itävallan ralli

Itävallan ralli (myös Itävallan alppiralli ja Österreichische Alpenfahrt) oli Itävallassa järjestetty rallikilpailu.
Ensimmäistä kertaa kilpailu järjestettiin vuonna 1910 ennen ensimmäistä Monte Carlo -rallia. Kilpailu oli yksi arvostetuimmista kilpailuista. Kilpailu järjestettiin uudelleen vuosina 1928–1936, 1949–1965 ja 1966–1973. Vuonna 1973 kilpailu oli mukana rallin maailmanmestaruussarjassa. Tuolloin kilpailun voitti Achim Warmbold BMW:llä. Kilpailu pudotettiin pois kalenterista öljykriisin takia. Vuonna 2002 kilpailu aloitettiin uudelleen, ja vuonna 2010 juhlittiin Alphenfahrtin 100-vuotisjuhlakilpailua Bad Kleinkirchheimissa.
Voittajat

| Kausi | Kuljettaja | Auto |
| --- | --- | --- |
| 1973 | Achim Warmbold | BMW 2002tii |
Aiheesta muualla

eWRC-sivustolla (englanniksi)
Jagex

| Jagex |
| --- | --- |

Toimiala:  videopeliteollisuus
Tuotteet:  videopelit
Kotisivu:  www.jagex.com
Infobox OKVirheellinen NIMI-arvo: 
Jagex (Java Gaming Experts) on brittiläinen verkkopelien kehittäjä. Yrityksen perustivat veljekset Andrew Gower ja Paul Gower joulukuussa 2001.
Yrityksen päätoimisto on Cambridgessä, Isossa-Britanniassa. Jagexin suosituin peli on maailmanlaajuisesti menestynyt RuneScape. 
Jagexin työtä on myös peliaiheinen verkkosivusto FunOrb.
Yrityksen ensimmäinen ulkopuolisen kehittäjän peli oli monen pelaajan strategiapeli War of Legends.
Tammikuussa 2021 Carlyle Group osti Jagexin.
Peruttuja ja lakkautettuja

Vuonna 2010 julkaistu War of Legends suljettiin vuonna 2014 ja vuonna 2015 ilmoitettiin ettei se palaisi takaisin tietoturvaongelmien johdosta.
Jagexin verkkoselainpeli 8realms on lopetettu heikon kannattavuuden johdosta.
Kehityksen alla olleet MechScape ja Stellar Dawn -pelit on peruttu.
Transformers-tuotesarjaan perustunut Transformers Universe on lakkautettu beta-vaiheessa tammikuussa 2015.
FunOrb-sivusto on suljettu vuonna 2018.
Stellar Dawn oli Jagexin kehityksessä oleva tieteisfiktiivinen MMORPG-peli, jota ei koskaan julkaistu. Pelin oli tarkoitus olla Java-pohjainen internetselaimella pelattava peli kuten edeltäjänsä RuneScape. Stellar Dawn tunnettiin aiemmin nimellä MechScape, mutta projekti lopetettiin ja uudelleennimettiin. Pelissä olisi ollut neljä rotua, joilla jokaisella on eri ulkonäkö sekä taidot. Jagex ilmoitti vuonna 2012 keskeyttäneensä pelin kehittämisen.
Aiheesta muualla

Profiili MobyGamesissä (englanniksi)
Viralliset sivut (englanniksi)
RuneScape
FunOrb (Arkistoitu – Internet Archive)
Lehmäsaari

Lehmäsaari
Lehmän monttu
| --- | --- |
Sijainti:  Kotka Kymenlaakso Suomi
Merialue:  Suomenlahti
muokkaa - muokkaa wikitekstiä - muokkaa Wikidataa
Lehmäsaari on saari Suomenlahdessa Kotkassa Kuutsalon länsipuolella. Saari on suosittu retkeilykohde.
Lehmäsaaren maaperä on hienoa hiekkaa tai pienikokoista kiviainesta, joka on kasautunut kallion päälle. Saaren keskiosat ovat mäntykangasta. Saaren paras rantautumispaikka on itärannalla oleva lahti eli niin sanottu "Lehmän monttu", jossa on myös laitureita. Lahti on syntynyt alun perin soranoton seurauksena 1900-luvun puolivälissä.
Iso-Pyöräinen (Keuruu)

| Iso-Pyöräinen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°26′28″N, 24°08′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Kankijokeen 
Järvinumero:  35.487.1.006
Mittaustietoja
Pinnankorkeus:  182,6 m  
Rantaviiva:  0,762 km  
Pinta-ala:  2,664 ha  
Saaria:  ei saaria 
 fiIso-Pyöräinen 
Iso-Pyöräinen  on Keski-Suomessa Keuruulla Pyörkkilänperän kylän lähellä sijaitseva järvi.
Maantietoa

Järven pinta-ala on 2,7 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 750 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 182,6 metriä mpy.
Louis Durey

Louis Durey vuonna 1930.
Louis Durey (27. toukokuuta 1888 – 3. heinäkuuta 1979) oli ranskalainen taidemusiikin säveltäjä. Hän kuului säveltäjäryhmään Les Six.
Durey syntyi Pariisissa liikemiesperheeseen. Hän päätti omistautua musiikkiuralle sangen myöhään oltuaan Debussyn Pelléas et Mélisande -oopperan esityksessä 19-vuotiaana.[lähde? ] Säveltäjänä hän oli enemmän tai vähemmän itseoppinut.[lähde? ] Hänen ensimmäinen musiikkimaailmassa kiinnostusta herättänyt teoksensa oli pianoduetto Carillons. Maurice Ravel kiinnitti säveltäjään huomiota ja suositteli häntä kustantajalleen.[lähde? ] Kuoromusiikki oli alusta lähtien Dureyn tuotannossa tärkeällä sijalla. Kuuden ryhmä Les Six syntyi puolivahingossa, ja aluksi Durey oli sen kantava voima. Välirikko ryhmän suojelijan Jean Cocteaun kanssa sai Dureyn vetäytymään yhteistyöstä, ja ryhmä hajosi pian syntymänsä jälkeen.
Les Six -kauden jälkeen Durey muutti Saint-Tropez'n kaupunkiin Etelä-Ranskaan ja jatkoi siellä työskentelyään. Hän ei koskaan tuntenut tarvetta kuulua Ranskan musiikkipiireihin, mikä yhdessä hänen vasemmistolaisten aatteidensa kanssa jätti hänet taiteellisesti eristyksiin koko loppuelämäkseen.[lähde? ]
Durey sävelsi Saint-Tropez'ssa ainoan oopperansa L’Occasionin. Vuonna 1929 hän nai Anne Grangeonin ja muutti takaisin Pariisiin seuraavana vuonna. 1930-luvulla hän liittyi kommunistiseen puolueeseen. Natsimiehityksen aikana toisessa maailmansodassa Durey toimi vastarintaliikkeessä ja sävelsi antifasistisia lauluja. [lähde? ] Sodan jälkeenkin hänen jyrkät poliittiset mielipiteensä haittasivat hänen uraansa.[lähde? ] Ansaitakseen elantonsa Durey hyväksyi musiikkikriitikon paikan pariisilaisessa kommunistilehdessä vuonna 1950.
Dureyn myöhäisemmät (muun muassa Vietnam-aiheiset) sävellykset ovat jääneet unohduksiin. Nykyään hän on Kuuden ryhmän jäsenistä ehkä tuntemattomin.kenen mukaan? Durey kuoli Saint-Tropez'ssa.
Itäveri

| Itäveri |
| --- | --- |

Kirjailija:  Ilkka Remes
Kieli:  suomi
Genre:  jännitys
Kustantaja:  WSOY
Julkaistu:  2002
Ulkoasu:  Mika Tuominen
Sivumäärä:  465
ISBN:  951-0-27275-2

Edeltävä:  Uhrilento
Seuraava:  Ikiyö
Löydä lisää kirjojaKirjallisuuden teemasivulta
Itäveri on Ilkka Remeksen kirjoittama romaani, joka julkaistiin vuonna 2002. Se oli vuoden 2002 kolmanneksi myydyin romaani, 72900 kappaletta.
Juoni

Kirja kertoo ravintolakokista nimeltä Juho Nortamo. Juho on Suomen ulkoasiainministerin, Sinikka Nortamon poika. Juho saa 30-vuotiaana tietää olevansa ottolapsi. Äidin painostuksesta huolimatta Juho sai selville, että hänet oli adoptoitu laittomasti Venäjältä viranomaisten tietämättä.
Juho lähtee matkalle Venäjälle lapsuudenystävänsä Veran kanssa, johon hän myös lopussa rakastuu. Pitkän etsinnän jälkeen Juho löytää isänsä, entisen kommunistibyrokraatin, öljypohatta Maksim Perakhin. Juho saa selville, ettei hänen isästään pidetä kovin paljoa Venäjällä, koska hän on rikas ja pitää kaiken öljynporauksesta saadut rahat itsellään, vaikka kansa haluaisi kyseessä olevat rahat.